

***ข่าวประชาสัมพันธ์***

**“โรงเรียนวัดเทพสุธาวาส จ.สุพรรณบุรี” คว้าแชมป์ประกวดคลิป “หนูน้อยกู้โลก”**

**โชว์ไอเดียเจ๋ง! คืนชีพถุงนมใช้แล้ว ลดขยะให้โลก**

**SCG** ประกาศผลการประกวดคลิป **“หนูน้อยกู้โลก”** ซึ่งจัดขึ้นภายใต้ความร่วมมือกับ **SCGC สำนักงานคณะกรรมการการศึกษาขั้นพื้นฐาน กระทรวงศึกษาธิการ กรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม และเครือข่าย** ระหว่างวันที่ 15 พ.ย. 65 – 31 ม.ค. 66 ที่ผ่านมา โดยมีโรงเรียนระดับชั้นอนุบาลและประถมศึกษาทั่วประเทศ ส่งผลงานเข้าร่วมประกวดกว่า 100 โรงเรียน

ผลการตัดสินโรงเรียนที่สร้างสรรค์คลิปวิดีโอเล่าวิธีกู้โลกด้วยการจัดการถุงนมโรงเรียนใช้แล้วได้สร้างสรรค์และน่าสนใจ **รางวัลที่ 1** รับเงินรางวัล 30,000 บาท พร้อมโล่รางวัล และเกียรติบัตร ได้แก่ โรงเรียนวัดเทพสุธาวาส จ.สุพรรณบุรี **รางวัลที่ 2** รับเงินรางวัล 20,000 บาท พร้อมโล่รางวัล และเกียรติบัตร ได้แก่ โรงเรียนอนุบาลสุขสวัสดิ์ จ.สมุทรปราการ **รางวัลที่ 3** รับเงินรางวัล 10,000 บาท พร้อมโล่รางวัล และเกียรติบัตร ได้แก่ โรงเรียนวัดโขดหินมิตรภาพที่ 42 จ.ระยอง **รางวัล Popular Vote** รับเงินรางวัล 5,000 บาท พร้อมเกียรติบัตร ได้แก่ โรงเรียนบ้านบุฤๅษี จ.สุรินทร์ และ**รางวัลชมเชย** จำนวน 9 รางวัล รับเงินรางวัลโรงเรียนละ 5,000 บาท พร้อมเกียรติบัตร ได้แก่ โรงเรียนชุมชนบ้านพบพระ จ.ตาก โรงเรียนวัดป่าพระเจ้า จ.สุพรรณบุรี โรงเรียนวัดพลอยกระจ่างศรี (บุญยังราษฎร์นาวีอุปถัมภ์) จ.นครนายก โรงเรียนวัดสอ จ.นครศรีธรรมราช โรงเรียนบ้านหมื่นเทพ จ.ชัยนาท โรงเรียนศึกษาลัย จ.พิษณุโลก โรงเรียนวัดหาดทรายงาม จ.นครสวรรค์ โรงเรียนบ้านเขาค่าย จ.ชุมพร และโรงเรียนบ้านผ้าขาวโพนแพง จ.สกลนคร

ทั้งนี้ กิจกรรมประกวด **“หนูน้อยกู้โลก”** เป็นกิจกรรมที่ SCG ร่วมกับเครือข่าย ต่อยอดโครงการ **“ถุงนมกู้โลก”** ให้เกิดการรับรู้ในวงกว้าง เพื่อปลูกฝังจิตสำนึกให้เยาวชน “ใช้ให้คุ้ม-แยกให้เป็น-ทิ้งให้ถูก” สร้างสิ่งแวดล้อมดี สังคมดี ตามแนวทาง “ESG” (Environmental, Social, Governance) ด้วยการส่งเสริมการตัด ล้าง ตาก และรวบรวมถุงนมโรงเรียน กลับมาเป็นวัตถุดิบผลิตผลิตภัณฑ์พลาสติกรีไซเคิล พร้อมต่อยอดไปสู่การจัดการขยะประเภทอื่น ๆ ในอนาคต

**ผู้สนใจสามารถดูคลิปผลงานที่ได้รับรางวัลจากการประกวด “หนูน้อยกู้โลก” ได้ที่ <https://www.scg.com/esg/highlight/kidsavetheworld> และติดตามข่าวสารอื่นๆ ของเอสซีจีได้ที่ <https://www.scg.com/esg> /** [**https://scgnewschannel.com**](https://scgnewschannel.com) **/ Facebook: scgnewschannel / Twitter: @scgnewschannel หรือ Line@: @scgnewschannel**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*